**Tematiskā plānojuma “****Talsu novada piekrastes attīstības plāns” darba uzdevumā doto uzdevumu izvērtējums**

Tematiskais plānojuma “Talsu novada piekrastes attīstības plāns” (turpmāk – Piekrastes attīstības plāns) izstrāde uzsākta saskaņā ar Talsu novada domes28.07.2022. sēdes lēmumu Nr.323 “Par tematiskā plānojuma “Talsu novada piekrastes attīstības plāns” izstrādes uzsākšanu”.

Ar domes lēmumu tika apstiprināts arī darba uzdevums, kurā doti konkrēti uzdevumi, kas risināmi Piekrastes attīstības plānā.

|  |  |  |  |
| --- | --- | --- | --- |
| **Uzdevums  (saskaņā ar darba uzdevumu)** | **Grafiskie dati (saskaņā ar darba uzdevumu)** | **Pamatojums** | **Tālākā rīcība** |
| Priekšlikums Baltijas jūras un Rīgas līča piekrastes krasta kāpu aizsargjoslas attēlošanai Talsu novada teritorijas plānojumā. | Esošā un plānotā Baltijas jūras un Rīgas līča piekrastes krasta kāpu aizsargjosla. | **(1) Apgrūtināto teritoriju informācijas sistēmas likums**  Datu sniedzēji par apgrūtinātajām teritorijām un to robežām sniedz šādus datus:  12) pašvaldības — par:  b) Baltijas jūras un Rīgas jūras līča piekrastes aizsargjoslu,  **(2)** **MK noteikumi Nr.628 “Noteikumi par pašvaldību teritorijas attīstības plānošanas dokumentiem”**  31. Grafiskajā daļā atbilstoši mēroga noteiktībai:  31.2. attēlo:  31.2.5. apgrūtinātās teritorijas un objektus, kuriem nosaka aizsargjoslas saskaņā ar normatīvajiem aktiem par apgrūtinātajām teritorijām;  **(3)** **Aizsargjoslu likums**  Pārejas noteikumi 26.punkts:  26. Līdz jaunas krasta kāpu aizsargjoslas noteikšanai vietējās pašvaldības teritorijas ciemu plānojumos atbilstoši šā likuma 33. panta pirmajai daļai, 67. pantam un 6. panta ceturtajā daļā minētajai metodikai par īpaši aizsargājamo biotopu iekļaušanu, to izmaiņām un izslēgšanu ir spēkā krasta kāpu aizsargjosla, kas noteikta spēkā esošajos teritorijas plānojumos.  **(4)** **Ministru kabineta noteikumi Nr. 351 “Baltijas jūras un Rīgas līča piekrastes aizsargjoslas noteikšanas metodika”**  4. Īpaši aizsargājamos biotopus iekļauj piekrastes aizsargjoslā vai izslēdz no tās un piekrastes aizsargjoslas robežas maina, pamatojoties uz dabas datu pārvaldības sistēmā reģistrēto informāciju,  izdarot grozījumus pašvaldības teritorijas plānojumā vai izstrādājot jaunu pašvaldības teritorijas plānojumu. Pašvaldība teritorijas plānojuma izstrādei var veikt biotopu izpēti, piesaistot sugu un biotopu aizsardzības jomā sertificētu ekspertu (turpmāk – eksperts). Šādā gadījumā eksperta atzinumu par īpaši aizsargājamo biotopu izplatību visā pašvaldības piekrastes teritorijā vai atsevišķās teritorijas daļās iesniedz Dabas aizsardzības pārvaldē. Dabas aizsardzības pārvalde izvērtē eksperta atzinumu un normatīvajos aktos noteiktajā kārtībā veic izmaiņas dabas datu pārvaldības sistēmā reģistrētajos datos.  **(5)** **Ministru kabineta noteikumi Nr. 351 “Baltijas jūras un Rīgas līča piekrastes aizsargjoslas noteikšanas metodika” Anotācija**  Noteikumu projekta 8. punkts paredz, ka atsevišķos gadījumos, ņemot vērā dabiskos apstākļus un iestādēm vienojoties, pieļaujamas atkāpes. Noteikumu projekta 9. punkts paredz, ka ciemos nosakot krasta kāpu aizsargjoslas robežas ņem vērā vēsturisko apbūves struktūru.     Vienošanās starp pašvaldību un vides institūcijām (Valsts vides dienestu un Dabas aizsardzības pārvaldi panākama teritorijas plānojuma izstrādes procesā, pamatojumu iekļaujot teritorijas plānojuma paskaidrojuma rakstā. Vides iestādes par saskaņotajām atkāpēm no noteikumu projekta 7. punkta noteiktajām prasībām norāda atzinumā par izstrādāto teritorijas plānojuma redakciju. | Piekrastes attīstības plānā saskaņā ar Ministru kabineta noteikumi Nr. 351 “Baltijas jūras un Rīgas līča piekrastes aizsargjoslas noteikšanas metodika” (stājās spēkā 14.06.2024.) noteikts priekšlikums Baltijas jūras un Rīgas līča piekrastes krasta kāpu aizsargjoslas attēlošanai, kas precizējams izstrādājot Teritorijas plānojumu.  Nosakot krasta kāpu aizsargjoslu Teritorijas plānojumā būtiski šādi metodikas punkti:  8. Krasta kāpu aizsargjoslas robežas noteikšanas pamatprincipi pilsētās un ciemos, iekļaujot īpaši aizsargājamos biotopus atbilstoši šo noteikumu 7. punktam, norādīti šo noteikumu 1. pielikumā. Ņemot vērā situāciju dabā, ir iespējamas atkāpes no šo noteikumu 7. punktā minētajām prasībām, ja pašvaldība saņēmusi saskaņojumu ar attiecīgajām institūcijām.  9. Krasta kāpu aizsargjoslas robežas ciemos nosaka, ņemot vērā vēsturisko apdzīvojuma struktūru. |
| Ciemu izvērtējums un priekšlikumi par ciema statusu un robežām, ņemot vērā apdzīvojuma struktūru un infrastruktūru. | Ciemu robežas. | **(1)** **Aizsargjoslu likums**  67.pants. Baltijas jūras un Rīgas līča piekrastes aizsargjoslas un ciemu robežu apstiprināšana Baltijas jūras un Rīgas līča piekrastes aizsargjoslas un ciemu robežas šajā aizsargjoslā apstiprina Vides aizsardzības un reģionālās attīstības ministrija, pamatojoties uz pašvaldības priekšlikumu vietējās pašvaldības teritorijas plānojuma projektā.  **(2) Talsu novada Ilgtspējīgas attīstības stratēģija 2022.-2040.gadam**  Vadlīnijas apdzīvojuma teritoriju plānošanai un attīstībai  5. Ņemot vērā ciemos arvien sarūkošu iedzīvotāju skaita tendenci, turpmākā plānošanas procesā pārskatīt turpmāko ciemu statusu, izņemot piekrastes ciemus.  **(3) Slīteres nacionālā parka likums**  13.pants  Nacionālā parka teritorijā esošo pašvaldību teritorijas plānojumus un ciemu robežas pirms to pieņemšanas saskaņo ar Dabas aizsardzības pārvaldi. Vietējās pašvaldības teritorijas plānojuma izstrādes (darba) grupā, ja tādu veido, iekļauj Dabas aizsardzības pārvaldes pārstāvi. | Piekrastes attīstības plānā precizētas ciemu robežas.  Izstrādājot Teritorijas plānojumu iespējami precizējumi, jo priekšlikumi tiks saņemti no iedzīvotājiem un atzinumi no institūcijām.  Būtisks Azisargjoslu likuma 67.pants, kas nosaka, ka Baltijas jūras un Rīgas līča piekrastes aizsargjoslas un ciemu robežu apstiprināšana Baltijas jūras un Rīgas līča piekrastes aizsargjoslas un ciemu robežas šajā aizsargjoslā apstiprina Vides aizsardzības un reģionālās attīstības ministrija. |
| Informācija par esošajiem auto stāvlaukumiem un sniegt priekšlikumus auto stāvlaukumu izveidošanai, ņemot vērā piekļuves vietas jūrai, publisko infrastruktūru u.c. nosacījumus. | Esošie un plānotie auto stāvlaukumi. | **(1)** **Aizsargjoslu likums**  **36.pants. Aprobežojumi Baltijas jūras un Rīgas līča piekrastes aizsargjoslā**  (5) Pašvaldībai vietējās pašvaldības teritorijas plānojumā vai lokālplānojumā ir jāparedz iespēja kājāmgājējiem piekļūt pludmalei un vietas automašīnu (transportlīdzekļu) stāvvietu ierīkošanai. Vietējā pašvaldība organizē gājēju ceļu ierīkošanu un attiecīgu norāžu izvietošanu, ņemot vērā esošo apbūvi un īpašumu robežas, kā arī prasību, ka pilsētās un ciemos jābūt vismaz diviem gājēju ceļiem uz vienu kilometru, bet ārpus pilsētām un ciemiem gājēju ceļi nedrīkst atrasties tālāk par vienu kilometru cits no cita, izņemot gadījumu, kad to nav iespējams nodrošināt dabisko apstākļu dēļ. Ja ne vairāk kā divus metrus platu gājēju ceļu ar mīksto segumu vai koka dēļu klājumu ierīko mežā, tā platību neatmežo. Ja nepieciešams, pašvaldība vietējās pašvaldības teritorijas plānojumā vai lokālplānojumā var noteikt īpašuma tiesību aprobežojumu par labu sabiedrības iespējai piekļūt pludmalei arī bez nekustamā īpašuma īpašnieka piekrišanas. Zemes īpašniekiem ir tiesības uz zaudējumu atlīdzību, ja tādi radušies aprobežojuma noteikšanas dēļ. Zaudējumu atlīdzības veidu, apmēru un aprēķināšanas kārtību nosaka Ministru kabinets. | Esošie un plānotie auto stāvlaukumi noteikti, jo saskaņā ar Aizsargjoslu likuma 36.panta 5.daļuPašvaldībai vietējās pašvaldības teritorijas plānojumā vai lokālplānojumā ir jāparedz vietas automašīnu (transportlīdzekļu) stāvvietu ierīkošanai.  Ņemot vērā, ka biežu potenciālie stāvlaukumi varētu neatrasties pašvaldībai piederošās zemēs, jāturpina diskusija un sarunas ar potenciālo automašīnu (transportlīdzekļu) stāvvietu zemju īpašniekiem/apsaimniekotājiem. |
| Informācija par esošajām piekļuves vietām jūrai (t.sk. kājāmgājējiem un ūdens motorizētajiem transporta līdzekļiem), sniegt priekšlikumus plānotajām piekļuves vietām, piekļuves vietu tālākai plānošanai, tai skaitā iekļaušanai Talsu novada teritorijas plānojuma teritorijas izmantošanas un apbūves noteikumos | Esošās un plānotās piekļuves vietas jūrai (kājāmgājēju celiņi un ūdens motorizētajiem transporta līdzekļiem). | **1)** **Aizsargjoslu likums**  **36.pants. Aprobežojumi Baltijas jūras un Rīgas līča piekrastes aizsargjoslā**  (5) Pašvaldībai vietējās pašvaldības teritorijas plānojumā vai lokālplānojumā ir jāparedz iespēja kājāmgājējiem piekļūt pludmalei un vietas automašīnu (transportlīdzekļu) stāvvietu ierīkošanai. Vietējā pašvaldība organizē gājēju ceļu ierīkošanu un attiecīgu norāžu izvietošanu, ņemot vērā esošo apbūvi un īpašumu robežas, kā arī prasību, ka pilsētās un ciemos jābūt vismaz diviem gājēju ceļiem uz vienu kilometru, bet ārpus pilsētām un ciemiem gājēju ceļi nedrīkst atrasties tālāk par vienu kilometru cits no cita, izņemot gadījumu, kad to nav iespējams nodrošināt dabisko apstākļu dēļ. Ja ne vairāk kā divus metrus platu gājēju ceļu ar mīksto segumu vai koka dēļu klājumu ierīko mežā, tā platību neatmežo. Ja nepieciešams, pašvaldība vietējās pašvaldības teritorijas plānojumā vai lokālplānojumā var noteikt īpašuma tiesību aprobežojumu par labu sabiedrības iespējai piekļūt pludmalei arī bez nekustamā īpašuma īpašnieka piekrišanas. Zemes īpašniekiem ir tiesības uz zaudējumu atlīdzību, ja tādi radušies aprobežojuma noteikšanas dēļ. Zaudējumu atlīdzības veidu, apmēru un aprēķināšanas kārtību nosaka Ministru kabinets. | Piekļuves vietas jūrai noteiktas, jo saskaņā ar Aizsargjoslu likuma 36.panta 5.daļuPašvaldībai vietējās pašvaldības teritorijas plānojumā vai lokālplānojumā ir jāparedz iespēja kājāmgājējiem piekļūt pludmalei.  Būtiski, ka vietējai pašvaldībai ir jāorganizē gājēju ceļu ierīkošanu un attiecīgu norāžu izvietošanu, ņemot vērā esošo apbūvi un īpašumu robežas, kā arī prasību, ka pilsētās un ciemos jābūt vismaz diviem gājēju ceļiem uz vienu kilometru, bet ārpus pilsētām un ciemiem gājēju ceļi nedrīkst atrasties tālāk par vienu kilometru cits no cita, izņemot gadījumu, kad to nav iespējams nodrošināt dabisko apstākļu dēļ. |
| Informāciju par jūras krasta erozijas teritorijām. | Jūras krasta erozijas teritorijas. | **(1)** **Ministru kabineta noteikumi Nr. 351 “Baltijas jūras un Rīgas līča piekrastes aizsargjoslas noteikšanas metodika”**  5. Krasta kāpu aizsargjoslas platumu krasta erozijas apdraudētajās vietās nosaka, ņemot vērā erozijas dinamiku. Izstrādājot jaunu teritorijas plānojumu vai tā grozījumus, izvērtē erozijas prognozes un esošo situāciju dabā un, ja nepieciešams, nosaka jaunas krasta kāpu aizsargjoslas robežas. | Piekrastes attīstības plānā noteiktas šādas teritorijas un tās ņemamas vērā nosakot krasta kāpu aizsargjoslas platumu. |
| Informācija un priekšlikumi par publiskās un inženiertehniskās infrastruktūras pieejamību. | Publiskā un inženiertehniskā infrastruktūra. |  | Informācija nepieciešama esošās situācijas aprakstīšanai un izmantojama risinājumu pamatošanai. |
| Priekšlikumi piekrastes ciemu infrastruktūras attīstībai un vides aizsardzībai. |
| Informācija par esošo Baltijas jūras un Rīgas līča piekrastes krasta kāpu aizsargjoslas informatīvo zīmju izvietojumu un priekšlikumus to izvietošanai. |  | **(1)** **Ministru kabineta noteikumi Nr. 351 “Baltijas jūras un Rīgas līča piekrastes aizsargjoslas noteikšanas metodika”**  12. Krasta kāpu aizsargjoslu dabā apzīmē ar īpašām informatīvām zīmēm (2. pielikums). Informatīvo zīmju izvietojumu dabā nosaka attiecīgās pašvaldības. Ierobežotas saimnieciskās darbības joslu un jūras aizsargjoslu dabā ar informatīvām zīmēm neapzīmē. Informatīvās zīmes izvieto pie autoceļiem, kas šķērso krasta kāpu aizsargjoslu.  13. Informatīvo zīmju izgatavošanu un izvietošanu nodrošina attiecīgā pašvaldība. Izdevumus, kas saistīti ar informatīvo zīmju izgatavošanu un izvietošanu, sedz pašvaldība no sava budžeta.  **(2) Aizsargjoslu likums**  66.1 pants. Mehānisko transportlīdzekļu pārvietošanās, apstāšanās un stāvēšanas noteikumu pārkāpšana  Par mehānisko transportlīdzekļu pārvietošanās, apstāšanās un stāvēšanas noteikumu pārkāpšanu Baltijas jūras un Rīgas līča piekrastes krasta kāpu aizsargjoslā un pludmalē piemēro brīdinājumu vai naudas sodu no sešām līdz septiņdesmit naudas soda vienībām.  **(3) Ministru kabineta noteikumi Nr. 751 “Slīteres nacionālā parka individuālie aizsardzības un izmantošanas noteikumi”**  5. Nacionālā parka teritorijā ievēro izliktās aizlieguma un brīdinājuma zīmes, kā arī pārvietošanās ierobežojumus vietās, kur to neatļauj aizlieguma zīmes un nožogojumi, izņemot gadījumus, ja pārvietošanās saistīta ar teritorijas apsaimniekošanu un uzraudzību vai valsts aizsardzību, vai cilvēku glābšanu un meklēšanu. Pašpatēriņa un rūpnieciskās zvejas vajadzībām aizliegts pārvietoties bez Dabas aizsardzības pārvaldes rakstiskas atļaujas. | Priekšlikums Baltijas jūras un Rīgas līča piekrastes krasta kāpu aizsargjoslas informatīvo zīmju izvietošanai noteikts, jo Ministru kabineta noteikumu Nr. 351 “Baltijas jūras un Rīgas līča piekrastes aizsargjoslas noteikšanas metodika” 12.punkts nosaka, ka informatīvo zīmju izvietojumu dabā nosaka attiecīgās pašvaldības, savukārt 13.punkts nosaka, ka to izgatavošanu un izvietošanu nodrošina attiecīgā pašvaldība.  Atbilstoši metodikā norādītajam, budžetā būtu jāparedz līdzekļi zīmju izvietošanai un tās jāizvieto. |
| Ziemeļkurzemes raksturīgās kultūrvides un piekrastes tradicionālās apbūves saglabāšanas priekšlikumus iekļaušanai Talsu novada teritorijas plānojuma teritorijas izmantošanas un apbūves noteikumos. |  | **(1) Aizsargjoslu likums**  **36.pants. Aprobežojumi Baltijas jūras un Rīgas līča piekrastes aizsargjoslā**  (1) Baltijas jūras un Rīgas līča piekrastes aizsargjoslā noteikti šādi aprobežojumi:  5) apdzīvotās vietās, lai saglabātu piekrastei raksturīgu kultūrvēsturisko ainavu, vietējā pašvaldība teritorijas plānojumā var iekļaut papildu arhitektūras prasības jaunajai būvniecībai.  **(2) Ministru kabineta noteikumi Nr. 751 “Slīteres nacionālā parka individuālie aizsardzības un izmantošanas noteikumi”**  37. Ainavu aizsardzības zonā vietējās pašvaldības teritorijas plānojumā un apbūves noteikumos ietver prasības būvniecībai, tādējādi nodrošinot Ziemeļkurzemes raksturīgās kultūrvides un piekrastes tradicionālās apbūves saglabāšanu.  39. Neitrālajā zonā pašvaldības teritorijas plānojumā un apbūves noteikumos ietver prasības būvniecībai, tādējādi nodrošinot Ziemeļkurzemes piekrastes tradicionālās apbūves saglabāšanu. | Saskaņā ar Aizsargjoslu likumu un MK noteikumiem Nr. 751 “Slīteres nacionālā parka individuālie aizsardzības un izmantošanas noteikumi” Teritorijas plānojumā var iekļaut papildu arhitektūras prasības jaunajai būvniecībai un prasības būvniecībai, tādējādi nodrošinot Ziemeļkurzemes raksturīgās kultūrvides un piekrastes tradicionālās apbūves saglabāšanu.  Ir sagatavots priekšlikums šādām prasībām, bet būtu nepieciešama lielāka Būvvaldes iesaiste, lai uzlabotu un pilnveidotu prasības, kas ietveramas Teritorijas plānojuma Teritorijas izmantošanas un apbūves noteikumos. |