

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_,\_\_\_. punkts)

Talsos

\_\_.11.2024. Nr. \_\_\_\_\_

**Par notekūdeņu aglomerācijas robežu noteikšanu**

**Talsu pilsētā**

Ministru kabinets 04.04.2023. pieņēma grozījumus Ministru kabineta 22.01.2002. noteikumos Nr.34 “Noteikumi par piesārņojošo vielu emisiju ūdenī” (Ministru kabineta 04.04.2024. noteikumi Nr.163 “Grozījumi Ministru kabineta 2002. gada 22. janvāra noteikumos Nr. 34 “Noteikumi par piesārņojošo vielu emisiju ūdenī”” (turpmāk – MK noteikumi Nr.34), saskaņā ar kuriem ir mainīts regulējums attiecībā uz notekūdeņu aglomerāciju robežu noteikšanu, lēmuma par aglomerāciju robežu noteikšanu pieņemšanu un par nozari atbildīgās ministrijas informēšanu. Saskaņā ar MK noteikumu Nr.34 31.1-313.punktu regulējumu:

1. prasības komunālo notekūdeņu centralizētai savākšanai un emisijai nosaka visām apdzīvotām vietām vai to robežās esošām atsevišķām teritorijas daļām, kur iedzīvotāju skaits, apdzīvotības blīvums un ekonomiskā aktivitāte ir pietiekami koncentrēta, lai būtu ekonomiski pamatoti veidot centralizētu kanalizācijas tīklu sistēmu notekūdeņu savākšanai un novadīšanai uz notekūdeņu attīrīšanas iekārtām vai uz to galīgās novadīšanas vietu vidē (turpmāk – aglomerācija);

2. pašvaldība līdz 30.06.2024. un pēc tam ne retāk kā reizi septiņos gados izvērtē tās administratīvajā teritorijā esošo aglomerāciju robežas, ņemot vērā tehniskās un ekonomiskās iespējas veikt esošās centralizētās kanalizācijas sistēmas paplašināšanu vai jaunas centralizētās kanalizācijas sistēmas izbūvi, un, ja nepieciešams, precizē aglomerācijas robežas, ņemot vērā iedzīvotāju blīvumu dažādās aglomerācijas daļās, aglomerācijas iedzīvotāju skaita izmaiņas, centralizēto kanalizācijas sistēmu izvietojumu, jaudu un tehnisko stāvokli, kā arī decentralizēto kanalizācijas sistēmu un piesārņojošās darbības operatoru izvietojumu un radītā piesārņojuma slodzes, kā arī pamatojoties uz pašvaldības teritorijas plānojumu, tai skaitā saskaņā ar normatīvajiem aktiem par ūdenssaimniecības pakalpojumiem noteiktās apbūves teritorijas, kurās ierīkojamas centralizētās kanalizācijas sistēmas, kā arī apbūves noteikumiem minētajās teritorijās;

3. lēmumu par aglomerācijas robežu noteikšanu pieņem vietējās pašvaldības dome un līdz 02.01.2025. lēmumu par aglomerācijas robežu noteikšanu, tā pamatojumu un kartogrāfisko materiālu ar aktuālo aglomerācijas robežu iesniedz par nozari atbildīgajā ministrijā (grozījumos – Vides aizsardzības un reģionālās attīstības ministrija, no 01.07.2024. atbildīgā ministrija vides aizsardzības jomā – Klimata un enerģētikas ministrija).

Talsu pilsētas centralizētās kanalizācijas aglomerācijā nodrošina pakalpojumu 9964 iedzīvotājiem. Notekūdeņu attīrīšanai 2002.gadā ekspluatācijā nodotās bioloģiskās notekūdeņu attīrīšanas iekārtas, kas atrodas ārpus Talsu pilsētas aglomerācijas – Ģibuļu pagastā, Pastendē. Notekūdeņu attīrīšanas iekārtu projektētā jauda cilvēku ekvivalenti CE ir 47 500, bet projektētā hidrauliskās slodzes jauda m3/dnn 4750. Notekūdeņu ikgadējā plūsma uz Talsu NAI pēdējos gados pārsniedz pusmiljonu kubikmetru gadā. Atbilstoši Notekūdeņu apsaimniekošanas investīciju plānam 2021.–2027. gadam Talsu pilsētas aglomerācijas aprēķinātais piesārņojuma slodzes apjoms (CE) ir 32 804. Ūdensapgādei tiek izmantoti pazemes ūdeņu atradnē “Daģi” Mīlenbaha ielā 50, Talsi ekspluatācijā esošie 4 ūdensapgādes urbumi.

Saskaņā ar Talsu novada 2022.gada 18.aprīļa saistošajiem noteikumiem Nr. 14 Par Talsu novada pašvaldības (administratīvā teritorija līdz 01.07.2021.) teritorijas plānojuma grafisko daļu un teritorijas izmantošanas un apbūves noteikumiem Talsu pilsētas aglomerācijā iekļautas savrupmāju apbūves, mazstāvu dzīvojamās apbūves, daudzstāvu dzīvojamās apbūves, publiskās apbūves, jaukta centra apbūves, rūpnieciskās un tehniskās apbūves teritorijas.

Iepriekšējās Talsu pilsētas aglomerācijas robežas tika apstiprinātas 2013.gada 12.septembrī ar Talsu novada domes lēmumu Nr.577 “Par aglomerācijas robežām Talsu pilsētā”. Aktualizējot Talsu pilsētas notekūdeņu aglomerācijas robežās daļēji tiek iekļautas arī Zvirgzdu ciema, Laidzes pagasts teritorija un Talsciema, Ģibuļu pagasts teritorijas, kurās izbūvēti jauni kanalizācijas tīkli.

Pamatojoties uz Pašvaldību likuma 10.panta pirmās daļas 21.punktu, Ministru kabineta 22.01.2002. noteikumu Nr.34 “Noteikumi par piesārņojošo vielu emisiju ūdenī” 31.1-313.punktu, Attīstības komitejas 2024.gada 3.decembra atzinumu,

**Talsu novada pašvaldības dome nolemj:**

1. Noteikt Talsu pilsētas notekūdeņu aglomerācijas robežas saskaņā ar kartogrāfisko materiālu (pielikumā);

2. Atzīt par spēku zaudējušu Talsu novada domes 2013.gada 12.septembra lēmumu Nr.577 “Par aglomerācijas robežām Talsu pilsētā”.

Domes priekšsēdētājs A. Āboliņš

Sniedziņa 25781081

kristine.riekstina@talsi.lv

Lēmumu nosūtīt:

1. Klimata un enerģētikas ministrijai;
2. SIA “TALSU ŪDENS”;
3. Kapitāla daļu turētāja pārstāvim;
4. Juridiskajam, iepirkumu un kapitālsabiedrību uzraudzības departamentam;
5. Attīstības plānošanas, projektu vadības un tūrisma departaments