

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_,\_\_\_. punkts)

Talsos

\_\_.11.2024. Nr. \_\_\_\_\_

**Par notekūdeņu aglomerācijas robežu noteikšanu Dundagas**

**un Jaundundagas ciemā, Dundagas pagasts, Talsu novads**

Ministru kabinets 04.04.2023. pieņēma grozījumus Ministru kabineta 22.01.2002. noteikumos Nr.34 “Noteikumi par piesārņojošo vielu emisiju ūdenī” (Ministru kabineta 04.04.2024. noteikumi Nr.163 “Grozījumi Ministru kabineta 2002. gada 22. janvāra noteikumos Nr. 34 “Noteikumi par piesārņojošo vielu emisiju ūdenī”” (turpmāk – MK noteikumi Nr.34), saskaņā ar kuriem ir mainīts regulējums attiecībā uz notekūdeņu aglomerāciju robežu noteikšanu, lēmuma par aglomerāciju robežu noteikšanu pieņemšanu un par nozari atbildīgās ministrijas informēšanu. Saskaņā ar MK noteikumu Nr.34 31.1-313.punktu regulējumu:

1. prasības komunālo notekūdeņu centralizētai savākšanai un emisijai nosaka visām apdzīvotām vietām vai to robežās esošām atsevišķām teritorijas daļām, kur iedzīvotāju skaits, apdzīvotības blīvums un ekonomiskā aktivitāte ir pietiekami koncentrēta, lai būtu ekonomiski pamatoti veidot centralizētu kanalizācijas tīklu sistēmu notekūdeņu savākšanai un novadīšanai uz notekūdeņu attīrīšanas iekārtām vai uz to galīgās novadīšanas vietu vidē (turpmāk – aglomerācija);

2. pašvaldība līdz 30.06.2024. un pēc tam ne retāk kā reizi septiņos gados izvērtē tās administratīvajā teritorijā esošo aglomerāciju robežas, ņemot vērā tehniskās un ekonomiskās iespējas veikt esošās centralizētās kanalizācijas sistēmas paplašināšanu vai jaunas centralizētās kanalizācijas sistēmas izbūvi, un, ja nepieciešams, precizē aglomerācijas robežas, ņemot vērā iedzīvotāju blīvumu dažādās aglomerācijas daļās, aglomerācijas iedzīvotāju skaita izmaiņas, centralizēto kanalizācijas sistēmu izvietojumu, jaudu un tehnisko stāvokli, kā arī decentralizēto kanalizācijas sistēmu un piesārņojošās darbības operatoru izvietojumu un radītā piesārņojuma slodzes, kā arī pamatojoties uz pašvaldības teritorijas plānojumu, tai skaitā saskaņā ar normatīvajiem aktiem par ūdenssaimniecības pakalpojumiem noteiktās apbūves teritorijas, kurās ierīkojamas centralizētās kanalizācijas sistēmas, kā arī apbūves noteikumiem minētajās teritorijās;

3. lēmumu par aglomerācijas robežu noteikšanu pieņem vietējās pašvaldības dome un līdz 02.01.2025. lēmumu par aglomerācijas robežu noteikšanu, tā pamatojumu un kartogrāfisko materiālu ar aktuālo aglomerācijas robežu iesniedz par nozari atbildīgajā ministrijā (grozījumos – Vides aizsardzības un reģionālās attīstības ministrija, no 01.07.2024. atbildīgā ministrija vides aizsardzības jomā – Klimata un enerģētikas ministrija).

Dundagas ciemā un Jaundundagas ciemā centralizētās kanalizācijas aglomerācijā tiek nodrošināts pakalpojums 1364 iedzīvotājiem (dati uz 2024.gadu). Notekūdeņu attīrīšanu nodrošina divas attīrīšanas iekārtas:

1) Dundagas ciema notekūdeņu attīrīšanas iekārtas, adrese: “Upmalas”, Dundaga, Dundagas pagasts, Talsu novads, BIO-200X2, ekspluatācijā no 1980.gada, to projektētā jauda – 400 m3/dnn., plānotais aglomerācijas aprēķinātais piesārņojuma slodzes apjoms (CE) ir robežās no 2000 -10000.

2) Jaundundagas bioloģiskās notekūdeņu attīrīšanas iekārtas, adrese: 1905.gada iela 4a, Jaundundaga, Dundagas pagasts, Talsu novads, BIOM-40, ekspluatācijā no 2010.gada, to projektētā jauda – 40 m3/dnn., plānotais aglomerācijas aprēķinātais piesārņojuma slodzes apjoms (CE) ir robežās līdz 200.

Ūdensapgādei tiek izmantoti 3 urbumi, kas nodrošina ūdensapgādi Dundagas ciemā un 1 urbums Jaundundagā.

Saskaņā ar Talsu novada 2022.gada 18.aprīļa saistošajiem noteikumiem Nr. 14 Par Talsu novada pašvaldības (administratīvā teritorija līdz 01.07.2021.) teritorijas plānojuma grafisko daļu un teritorijas izmantošanas un apbūves noteikumiem Stendes pilsētas aglomerācijā iekļautas savrupmāju apbūves, mazstāvu dzīvojamās apbūves, daudzstāvu dzīvojamās apbūves, publiskās apbūves, jaukta centra apbūves, rūpnieciskās un tehniskās apbūves teritorijas.

Iepriekšējās Dundagas ciema un Jaundundagas ciema aglomerācijas robežas tika apstiprinātas 2012.gada 23.februārī ar Dundagas novada domes lēmumu Nr.69 “Par Dundagas notekūdeņu savākšanas aglomerācijas robežu noteikšanu”. Izskatot noteiktās notekūdeņu savākšanas aglomerācijas robežas Dundagas ciemā un Jaundundagā, tiek papildus iekļauta Parka ielas daļa un Puķu ielas kvartāls, kur izbūvēti centralizētie kanalizācijas tīkli.

Pamatojoties uz Pašvaldību likuma 10.panta pirmās daļas 21.punktu, Ministru kabineta 22.01.2002. noteikumu Nr.34 “Noteikumi par piesārņojošo vielu emisiju ūdenī” 31.1-313.punktu, Attīstības komitejas 2024. gada 3. decembra atzinumu,

**Talsu novada pašvaldības dome nolemj:**

1. Noteikt Dundagas un Jaundundagas notekūdeņu aglomerācijas robežas saskaņā ar kartogrāfisko materiālu (pielikums Nr.1 un pielikums Nr.2);

2. Atzīt par spēku zaudējušu Dundagas novada domes 2012.gada 23.februāra lēmumu Nr.69 “Par Dundagas notekūdeņu savākšanas aglomerācijas robežu noteikšanu”.

Domes priekšsēdētājs A. Āboliņš

Riekstiņa-Sniedziņa 26604603

kristine.riekstina@talsi.lv

Lēmumu nosūtīt:

1. SIA “TALSU ŪDENS”;
2. Kapitāla daļu turētāja pārstāvim;
3. Juridiskajam, iepirkumu un kapitālsabiedrību uzraudzības departamentam;
4. Attīstības plānošanas, projektu vadības un tūrisma departaments;
5. Klimata un enerģētikas ministrijai.